สวัสดีค่ะ หนูมีอาการเจ็บหน้าอกทั้ง2ข้างมากๆเลยค่ะ มีอะไรมาโดนไม่ได้เลย ตอนคลำ และ ลองบีบดู คือหน้าอกค่อนข้างตึงและข้างมีก้อนกลมขนาดกลาง มีอาการเจ็บแถวๆช่วงล่างหน้าอกทั้งข้างเลยค่ะ(ไม่ใช่ตรงกระดูกนะคะ แต่เป็นบริเวณหน้าอกเลย ) กังวลว่าจะท้องไหมคะ(เคยมีเพศสัมพันธ์กับแฟน แต่กินยาคุมเรียบร้อยค่ะ กิน2เม็ดในครั้งเดียว แต่ตอนมีเพศสัมพันธ์มีการใส่ถุงยางค่ะ และทำไม่เสร็จด้วย แต่ตอนทำให้แฟนมือดันไปเลอะอสุจิและไปโดนอวัยวะตอนกำลังทำความสะอาดค่ะ (มือยังไม่โดนน้ำ)) แต่ประจำเดือนครั้งที่แล้วก็มาตั้งแต่วันที่ 28 - วันที่3 เดือนตุลา(ประจำเดือนมาไม่ปกติค่ะ เคยปรึกษาแพทย์ แพทย์บอกว่ามีโอกาสเป็นได้เพราะเกิดจากการไม่ตกไข่ เกิดการปรับตัวของฮอร์โมน แต่ก็ผ่านมา ปี2ปีแล้วค่ะ ยังมีอาการมาไม่ปกติอยู่) แต่อาการเจ็บและตึงหน้าอกคือเป็นมานานแล้วค่ะ แต่ช่วงนี้อาการมันเจ็บหนักขึ้น เลนอยากทราบว่ามันเกี่ยวกับอะไรบ้างคะ ขอความกรุณาคุณด้วยค่ะ ขอบค่ะ
สวัสดีค่ะจากอาการที่กล่าวมาจะขออนุญาตแยกออกเป็นประเด็น ดังนี้นะคะ1. อาการเจ็บเต้านมและคลำได้ก้อนที่เต้านม เต้านมตึง เกิดได้จากหลายสาเหตุค่ะโดยทั่วไปสามารถแบ่งออกได้ 2 ลักษณะ ได้แก่ อาการเจ็บเต้านมที่สัมพันธ์กับประจำเดือนค่ะ และไม่สัมพันธ์กับประจำเดือนค่ะ หากเกิดสัมพันธ์กับประจำเดือนมักเกิดขึ้นในช่วงไข่ตกหรือช่วงมีประจำเดือนของทุก ๆ เดือน โดยลักษณะอาการได้แก่มีอาการในช่วงก่อนมีประจำเดือน และค่อย ๆ ลดลงเมื่อประจำเดือนหมด ปวดเต้านมในลักษณะตื้อ ๆ หนัก ๆ หรือปวดร้าว เต้านมบวม แข็งเป็นก้อน มักเกิดกับเต้านมทั้ง 2 ข้าง และอาจลามไปที่บริเวณแขนส่วนบนหรือรักแร้ส่วนใหญ่พบในผู้หญิงอายุประมาณ 20-30 ปี ค่ะส่วนอาการเจ็บเต้านมที่ไม่สัมพันธ์กับประจำเดือน มักจะเป็นข้างเดียว อาจจะปวดร่วมกับแสบร้อน ตึงแน่น มักพบในคนใกล้หมดประจำเดือน2. ตั้งครรภ์หรือไม่ โดยทั่วไปสามารถตรวจการตั้งครรภ์เบื้องต้นได้จากการซื้อชุดตรวจการตั้งครรภ์ด้วยตัวเองค่ะ หากใส่ถุงยางอนามัย กินยาคุมกำเนิดอย่างถูกต้อง ไม่ต้องกังวลเรื่องการตั้งครรภ์ค่ะอย่างไรก็ตามหากอาการเจ็บเต้านมไม่ดีขึ้นเมื่อหมดรอบประจำเดือน แนะนำให้ไปพบแพทย์เพื่อตรวจร่างกายหาสาเหตุอีกทีค่ะ